**คริส ฮันเตอร์**, คิวจีเอ็ม (อังกฤษ: Chris Hunter, QGM) เป็นนามแฝงของนักเขียนชาวสหราชอาณาจักร, ผู้เชี่ยวชาญด้านการกำจัดระเบิด และอดีตข้าราชการแห่งกองทัพบกสหราชอาณาจักร

อาชีพทหาร
---------

ฮันเตอร์เข้าร่วมกองทัพบกสหราชอาณาจักรในปี ค.ศ. 1989 ในฐานะลูกมือฝึกหัดขณะอายุสิบหกปี เขาได้รับการฝึกฝนเป็นนักภาษาศาสตร์รัสเซียคนแรกที่ทำงานในด้านการป้องกัน และหลังจากสี่ปีของการสมัครเข้ารับราชการ ก็ได้รับเลือกให้เข้ารับการฝึกอบรมที่โรงเรียนนายร้อยทหารบกแซนด์เฮิสต์ เขาสำเร็จการศึกษาเมื่ออายุ 21 ปี และต่อมาได้รับรางวัลดาบการ์เมนแห่งเกียรติยศ จากนั้นเขาได้รับมอบหมายให้เข้ากองกำลังโลจิสติกส์หลวง (RLC)–ซึ่งเป็นเส้นทางที่จะนำไปสู่การเป็นเจ้าหน้าที่เทคนิคกระสุน (ผู้ปฏิบัติการกำจัดระเบิดแห่งกองทัพอังกฤษ)

เขาทำหน้าที่เป็นผู้บัญชาการกองกำลังปฏิบัติการในบอลข่าน, แอฟริกาตะวันออก และไอร์แลนด์เหนือ รวมถึงเข้ารับการฝึกยุทธวิธีสงครามอาร์กติกในประเทศนอร์เวย์ ก่อนที่จะเป็นผู้ปฏิบัติการหน่วยทำลายล้างวัตถุระเบิด (EOD) โดยในฐานะผู้ปฏิบัติการ เขาได้ร่วมตระเวนในที่มีความเสี่ยงสูงสองแห่งในไอร์แลนด์เหนือและหนึ่งแห่งในอิรัก, รับหน้าที่ป้องกันหน่วยทำลายล้างวัตถุระเบิดแก่พระราชวงศ์ และช่วยในการวางแผน ตลอดจนการจัดการด้านปฏิบัติการตำรวจ ที่เกี่ยวข้องกับภัยคุกคามของระเบิดแสวงเครื่อง เขายังเป็นเจ้าหน้าที่ปฏิบัติการด้านเทคนิคสำหรับกรณีฉุกเฉินในระดับชาติ ต่อการใช้อาวุธของผู้ก่อการร้ายในสหราชอาณาจักร หลังจากนั้น เขาก็ได้เข้าร่วมกับหน่วยต่อต้านการก่อการร้าย ของกองกำลังพิเศษแห่งสหราชอาณาจักรอยู่หลายครั้ง รวมถึงได้ปฏิบัติหน้าที่ในประเทศอัฟกานิสถาน, โคลอมเบีย และอิรัก เช่นเดียวกับปฏิบัติการต่อต้านก่อการร้ายในสหราชอาณาจักร ซึ่งจากการทำหน้าที่ของเขาในประเทศอิรัก ส่งผลให้เขาได้รับพระราชทานเหรียญกล้าหาญแห่งองค์ราชินี

อาชีพหลังการเป็นทหาร
--------------------

ฮันเตอร์ขณะถ่ายทำสารคดี บอมบ์ฮันเตอร์ (นักล่าระเบิด)
ฮันเตอร์เกษียณจากกระทรวงกลาโหมเมื่อเดือนมกราคม ค.ศ. 2007 ในฐานะนักวิเคราะห์ข่าวกรองอาวุโสของกระทรวงกลาโหมและหันมาเป็นนักเขียน, โฆษก และผู้อำนวยการบริษัทให้คำปรึกษาการต่อต้านระเบิดแสวงเครื่อง ฮันเตอร์ยังเป็นภาคีสมาชิกแห่งสถาบันวิศวกรวัตถุระเบิด, สมาชิกสมาคมช่างเทคนิคและพนักงานสืบสวนระเบิดระหว่างประเทศ ตลอดจนเป็นผู้ร่วมให้ข้อมูลกับทางโทรทัศน์, ข่าววิทยุ และรายการวิเคราะห์ข่าวปัจจุบัน อย่างสม่ำเสมอ

ฮันเตอร์ได้นำเสนอสารคดี บอมบ์ฮันเตอร์ (นักล่าระเบิด) ทางช่องมิลิทารีฮิสทรี และได้รับการยกย่องให้เป็นหนึ่งใน 5 สุดยอดนักสร้างแรงบันดาลใจแห่งปี ค.ศ. 2011 จากหน่วยงานวิทยากรเจแอลเอ ส่วนในปี ค.ศ. 2012 เขาได้รับเลือกให้เป็นหนึ่งใน 15 ตัวแทนโครงการบริการพลเมืองแห่งชาติ ซึ่งเป็นโครงการริเริ่มการพัฒนาเยาวชน ของนายกรัฐมนตรีเดวิด คาเมรอน

นอกจากนี้ เขายังเป็นผู้สนับสนุนและผู้บริจาคแก่องค์กรการกุศลทางทหารจำนวนมาก อันประกอบด้วย เฮลป์ฟอร์ฮีโรส์, เวเทอร์รันส์อินแอ็กชัน, ทิกเก็ตส์ฟอร์ทรูปส์, วอล์กกิงวิธเดอะวาวด์, คอมแบทสเตรส, เดอะบริติชฟอร์ซฟาวน์เดชัน, โกลบอลเอ็นดูโร และเบลสมา ซึ่งเขาได้รับการฝึกให้วิ่งในรายการลอนดอนมาราธอน 2009 ขณะสวมชุดกำจัดระเบิดแบบสมบูรณ์, โดยเสร็จสิ้นภายใน 6 ชั่วโมง 56 นาที – นับเป็นการทำสถิติโลกครั้งใหม่

ผลงานที่ได้รับการตีพิมพ์
------------------------

*Eight Lives Down* เป็นผลงานหนังสือเล่มแรกของฮันเตอร์ ที่ได้รับการตีพิมพ์ในเดือนตุลาคม ค.ศ. 2007 ซึ่งมีเนื้อหาครอบคลุมระยะเวลาสี่เดือนที่เขาทำหน้าที่เป็นผู้ปฏิบัติการกำจัดระเบิดในอิรัก และ *Extreme Risk* ซึ่งเป็นผลงานภาคต่อ—ได้รับการตีพิมพ์ในเดือนพฤษภาคม ค.ศ. 2010—ซึ่งเป็นผังงานการเดินทางของเขาในการกำจัดระเบิด

ฮันเตอร์ยังได้ร่วมเขียนนิยายวัยรุ่นสองเล่มกับสตีฟ โคล ซึ่งเป็นนักเขียนิยายสำหรับเด็ก เล่มแรก—*Tripwire*—ได้รับการตีพิมพ์ในเดือนเมษายน ค.ศ. 2010 และ *Deathwing* ซึ่งเป็นภาคต่อ ได้รับการตีพิมพ์ในเดือนกรกฎาคม ค.ศ. 2011  ทั้งนี้ "คริส ฮันเตอร์" เป็นนามแฝงชื่อของเขา

อ้างอิง
-------

1. ↑  "Saved by a bomb disposal man". *The Daily Telegraph*. สืบค้นเมื่อ 2012-11-16.
2. ↑  "Bomb Disposal Aces 'Face Extreme Fatigue'". News.sky.com. สืบค้นเมื่อ 2012-11-16.
3. ↑  "The Hurt Locker's real-life star". BBC News. 2010-04-27. สืบค้นเมื่อ 2012-11-16.
4. ↑  "Yahoo! Video Detail for Bomb disposal expert opens up on anniversary of". Uk.video.search.yahoo.com. สืบค้นเมื่อ 2012-11-16.
5. ↑  "Army Bomb Disposal Documentary "Bomb Hunters" on Sky 531 & Virgin 236 , The Global Herald". Theglobalherald.com. คลังข้อมูลเก่าเก็บจากแหล่งเดิมเมื่อ 2013-05-13. สืบค้นเมื่อ 2012-11-16.
6. ↑  "Major Chris Hunter QGM – JLA – Conference Speakers". JLA. สืบค้นเมื่อ 2012-11-16.
7. ↑  "National Citizen Service NCS | What's your story?". Nationalcitizenservice.direct.gov.uk. สืบค้นเมื่อ 2012-11-16.
8. ↑  "Iraq hero to run London Marathon in bomb disposal suit for comrades". *The Daily Mirror*. สืบค้นเมื่อ 2012-11-16.
9. ↑  "Chris Hunter's Fundraising Page". Justgiving.com. สืบค้นเมื่อ 2012-11-16.
10. ↑  "Eight Lives Down by Chris Hunter – books from". Rbooks.co.uk. 30 พฤษภาคม 2008. คลังข้อมูลเก่าเก็บจากแหล่งเดิมเมื่อ 13 กันยายน 2012. สืบค้นเมื่อ 16 พฤศจิกายน 2012.
11. ↑  "Kill Me if You Can by James Patterson". Rbooks.co.uk. คลังข้อมูลเก่าเก็บจากแหล่งเดิมเมื่อ 4 March 2012. สืบค้นเมื่อ 2012-11-16.
12. ↑  "Home – Steve Cole". Stevecolebooks.co.uk. สืบค้นเมื่อ 2012-11-16.
13. ↑  "Tripwire: Amazon.co.uk: Steve Cole, Chris Hunter: Books". Amazon.co.uk. สืบค้นเมื่อ 2012-11-16.
14. ↑  "Tripwire: Deathwing: Amazon.co.uk: Steve Cole, Chris Hunter: Books". Amazon.co.uk. สืบค้นเมื่อ 2012-11-16.